**Σίλβιος** (γενική: *Σιλβίου* ή *Σίλβιου*), ελληνικό αντρικό κύριο όνομα (βαφτιστικό όνομα).

Ετυμολογία του ονόματος
-----------------------

Σίλβιος.  
Guillaume Rouille (περ. 1518-1589), *Promptuarii iconum insigniorum à seculo hominum, subiectis eorum vitis, per compendium ex probatissimis autoribus desumptis* (1553 κ.ε.).
Το μεταγενέστερο αγιωνύμιο *Σίλβιος*, από το λατινικό όνομα *Silvius*, το οποίο προέρχεται από το *silva* «δάσος δρυμός». Το *y*/*υ* στο όνομα *Sylvio* / *Σύλβιος* προέκυψε από λανθασμένο συσχετισμό του λατινικού *silva* με το αρχαιοελληνικό *ὕλη* «δάσος».

Σύμφωνα με τη Ρωμαϊκή μυθολογία, ο *Σίλβιος* (*Silvius*), γιος του Αινεία και της Λαβίνιας ή γιος του Ασκανίου, γεννήθηκε στο δάσος, γιατί η μητέρα του Λαβίνια φοβόταν μήπως κάνει κακό στον Σίλβιο ο Ασκάνιος. Ο Σίλβιος διαδέχτηκε τον Ασκάνιο στη βασιλεία της Άλβα Λόγκα, σύμφωνα με τον Διονύσιο τον Αλικαρνασσέα, βασίλεψε από το 1139 έως το 1110 π.Χ. Μετά τον Σίλβιο όλοι οι βασιλιάδες της Άλβα που ακολούθησαν έφεραν και το όνομα *Σίλβιος*.

Από το λατινικό *silva* παράγονται επίσης και τα ονόματα *Σίλβεστρος*, *Σιλβανός* ή *Σιλουανός* / *Σιλβάνα*, *Σιλβέριος* (βλ. όνομα Σίλβια).

Ονομαστική εορτή
----------------

Στις 15 Μαρτίου, ημέρα κατά την οποία η Καθολική Εκκλησία γιορτάζει τη μνήμη του αγίου Σιλβίου, που μαρτύρησε στη Νικομήδεια. (Για άλλους αγίους βλ. και Σίλβια.)

Γυναικείος τύπος του ονόματος
-----------------------------

* *Σιλβία* ή *Συλβία*, *Σίλβια* ή *Σύλβια*.

Το όνομα σε άλλες γλώσσες
-------------------------

* γερμανικά: *Silvius*, *Silvio*.
* ισπανικά: *Silvio*, *Silvino*· καταλανικά: *Silvi*, βασκικά: *Silbi*, *Silbin*.
* ιταλικά: *Silvio*, και *Silvo*, *Sélvo*, *Silviétto*, *Silvino*, *Selvino*, *Silviàno*.

Πρόσωπα
-------

* Σίλβιους Λέοπολντ Βάις (Sylvius Leopold Weiss, 1687–1750), Γερμανός λαουτίστας και συνθέτης.
* Σίλβιο Μπερλουσκόνι (Silvio Berlusconi, 1936), Ιταλός επιχειρηματίας και πολιτικός, διετέλεσε κατ’ επανάληψη πρωθυπουργός της Ιταλίας.
* Σύλβιος Σύρρος, δάσκαλος της τζαζ στο Ωδείο Athenaeum.
* Σίλβιο Μάριτς, Κροάτης, ποδοσφαιριστής για 2 χρόνια του Παναθηναϊκού.
* Σίλβιο Περέιρα (Sílvio Manuel de Azevedo Ferreira Sá Pereira, 1987), Πορτογάλος ποδοσφαιριστής.

Εξωτερικές σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Σίλβιος**  |

Παραπομπές
----------

1. ↑  «Sylvia», *Online Etymology Dictionary Αρχειοθετήθηκε 2015-12-05 στο Wayback Machine.*.
2. ↑  Γεώργιος Μπαμπινιώτης, *Λεξικό της Ελληνικής Γλώσσας*, Κέντρο Λεξικολογίας, Αθήνα, δεύτερη έκδοση, ανατύπωση, 2005, λ. «ύλη».
3. ↑  Βιργίλιος, *Αινειάδα* 6.763-766
4. ↑  Διονύσιος ο Αλικαρνασσεύς, *Ρωμαϊκή Αρχαιολογία* 1.70
5. ↑  Rosa και Volker Kohlheim, *Duden Lexikon der Vornamen*, Duden Verlag, τρίτη έκδοση, 1998, ISBN 3-411-04943-X, σσ. 229.
6. ↑  Josep M. Albaigès i Olivart, *Diccionari dels noms de noi*, Persona masculins, Edicions 62, Βαρκελώνη 1995, ISBN 84-297-3992-0, σ. 162.
7. ↑  Emidio De Felice, *Dizionario dei nomi italiani, Mondadori*, Μιλάνο 1986, ISBN 978-88-04-42791-9, σ. 333.
8. ↑  «Ο Σύλβιος Σύρρος για την Ακαδημία Τζαζ της Μάνης (συνέντευξη)», Kalamata IN (ανακτήθηκε 28.XI.2015)
9. ↑  Ανοιξε ο... χορός, *Ριζοσπάστης*, 18 Ιουνίου 2003 (ανακτήθηκε 28.XI.2015)